PATVIRTINTA

Sedos Vytauto Mačernio gimnazijos

direktoriaus 2020 lapkričio 23 d.

įsakymu Nr. V1-84

****

**RESPUBLIKINIO MOKSLEIVIŲ DAILĖS DARBŲ KONKURSO „ILIUSTRUOJU VYTAUTO MAČERNIO EILĖRAŠTĮ“**

**NUOSTATAI**

2020-11-23

**I. BENDROSIOS NUOSTATOS**

1. Mokinių dailės darbų konkurso „Iliustruoju Vytauto Mačernio eilėraštį“ nuostatai

reglamentuoja mokinių dailės darbų konkurso „Iliustruoju Vytauto Mačernio eilėraštį“(toliau- Konkursas) organizavimo tvarką, reikalavimus, darbų pateikimo Konkursui, vertinimo, dalyvių skatinimo tvarką ir kitą su Konkurso organizavimu susijusią veiklą.

1. Konkurso organizatoriai- Mažeikių rajono Sedos Vytauto Mačernio gimnazija.

**II. KONKURSO TIKSLAI IR UŽDAVINIAI**

1. **Konkurso tikslas**- Minint poeto Vytauto Mačernio 100-ąsias gimimo metines, skatinti

mokinių domėjimąsi poeto kūryba.

1. **Konkurso uždaviniai**:
   1. atskleisti moksleivių gebėjimą interpretuoti poezijos kūrinius;
   2. skatinti sieti literatūrą ir dailę;
   3. atskleisti mokinių kūrybinius gebėjimus, saviraišką.

**III. KONKURSO DALYVIAI**

1. Konkurse gali dalyvauti Lietuvos mokyklų 8-12 (IV gimnazijos) klasių mokiniai.

**IV. KONKURSO ORGANIZAVIMO TVARKA**

1. Konkursas vyksta nuo 2021 m. kovo 1 d. iki 2021 m. gegužės 20 d.
2. Darbai priimami iki 2021 m. gegužės 1 d. (imtinai).
3. Darbus prašome pristatyti arba siųsti adresu:

Konkursui „Iliustruoju Vytauto Mačernio eilėraštį“

Vytauto Mačernio gimnazija

Dariaus ir Girėno 16

Seda. Mažeikių r., LT- 89383

**V.KONKURSO DARBŲ REIKALAVIMAI**

1. Konkurso darbų reikalavimai:
   1. konkursui pateikto darbo turinys (kompozicija) ir pavadinimas turi atspindėti interpretuojamą (iliustruojamą) Vytauto Mačernio kūrinį (kūrinio fragmentą);
   2. dailės darbų formatas: MINIATIŪRA 14x20;
   3. Atlikimo technika neribojama;
   4. pristatomi **darbai turi būti paruošti eksponavimui:**

* paruošti kabinimui,
* darbus paspartuoti ant kieto pagrindo,
* darbų stikliniuose rėmuose nesiųsti.
  1. dešinėje darbų pusėje priklijuojama kortelė, kurioje nurodoma:
* autoriaus vardas ir pavardė;
* dalyvio amžius (klasė);
* darbo pavadinimas;
* ugdymo įstaigos pavadinimas
* iliustruojamas V. Mačernio kūrinys, fragmentas (galima prisegti teksto fragmentą);
  1. kitoje darbų pusėje priklijuojama:
* autoriaus el. paštas,
* ugdymo įstaigos adresas, el. paštas, telefonas;
* mokytojo vardas, pavardė, el. paštas, telefonas;
  1. autorius konkursui pateikia vieną darbą, iš vienos mokyklos (įstaigos) pristatyti ne daugiau 5 darbų.

**VI. KONKURSO DARBŲ VERTINIMAS**

1. Darbus vertina gimnazijos direktoriaus įsakymu patvirtinta vertinimo komisija.
2. Vertinimo komisija ne vėliau kaip iki 2021 m. gegužės 20 d. atrenka 8- IVg kl. grupėje

3 geriausius darbus.

1. Vertinant darbus vadovaujamasi šiais kriterijais:

13.1. teksto ir darbo technikos dermė;

13.2. originalumas;

13.3. kūrybiškumas;

13.4. meniškumas;

13.5. darbo estetika;

13.6. darbai neatitinkantys reikalavimų nebus vertinami.

**VII. KONKURSO NUGALĖTOJŲ IR DALYVIŲ APDOVANOJIMAS**

1. Konkurso nugalėtojai bus kviečiami į baigiamąjį poeto Vytauto Mačernio 100-ųjų

gimimo metinių minėjimo renginį, kuris vyks 2021 m. birželio 5 d. Sedos Vytauto Mačernio gimnazijoje, Sedos Švč. Mergelės Marijos Ėmimo į dangų **bažnyčioje bei Vytauto Mačernio gimtinėje, Šarnelėje, Plungės rajone**, ir apdovanojami padėkos raštais bei atminimo dovanomis.

1. Konkurso darbai bus eksponuojami Sedos Vytauto Mačernio gimnazijos erdvėse iki 2021 m. gruodžio 13 d.

**VIII. BAIGIAMOSIOS NUOSTATOS**

1. Konkurso organizatoriai pasilieka teisę panaudoti konkursui atsiųstus darbus (nurodant

autorių). Autorių sutikimu su šiomis sąlygomis laikomas darbų ir duomenų apie autorius patekimas konkursui.

1. Konkurso organizatoriai pasilieka teisę keisti ir pildyti konkurso nuostatus iš anksto apie

tai informavę dalyvius.

1. Piešiniai autoriams negrąžinami.
2. Papildoma informacija teikiama telefonais (8 628) 64016, el. paštu: [gindrute@gmail.com](mailto:gindrute@gmail.com)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**